Friedrich Schiller

**Johann Christoph Friedrich von Schiller** (1759–1805) var en tysk poet, historiker og dramatiker.

## Bakgrunn og virke
Han ble født i Marbach am Neckar, Württemberg, som sønn av en militærlege, J.C. Schiller. Hans foreldre var ikke særlig velstående, men han ble sendt på latinskolen og senere *Karlsschule* (det vil si universitetet), hvor han studerte jus og senere medisin.

Han leste Rousseau og Goethe, og diskuterte klassiske idealer med sine studiekamerater. Som student skrev han sitt første skuespill, *Die Räuber* (= Røverne), om en gruppe naive revolusjonære og deres tragiske skjebne. Ett av hans kjente sitater er: «*Anstendighetens første lov er å bevare andres frihet, den andre er å demonstrere sin egen*.»

Schillers viktigste inspirasjon var lukten av råtne epler. Han hadde epler liggende og råtne i en skuff i skrivepulten sin, og åpnet skuffen for å kjenne lukten når han lette etter det rette ordet. Selv om han lukket skuffen, ble lukten hengende. I 1985 konkluderte forskere ved Yale-universitetet med at lukten av krydrede epler har en sterkt oppløftende virkning på mennesker og kan hjelpe mot panikkangst. Schiller opplevde at lukten av råtne epler styrket hjerneaktiviteten.

I 1780 leverte han sin dissertasjon, og ble militærlege i Stuttgart. Som følge av oppførelsen av *Die Räuber* i Mannheim i 1781 ble han arrestert og pålagt forbud mot å publisere ytterligere. Han flyktet via Leipzig og Dresden til Weimar i 1787. I 1789 ble han professor i historie og filosofi i Jena, hvor han publiserte utelukkende historiske arbeider. 1790 giftet han seg med Charlotte von Lengenfeld.

I 1791 da han var 32 år gammel, pådro Schiller seg tuberkulose og var plaget av kroniske lungeproblemer frem til sin død. I 1799 flyttet han tilbake til Weimar, hvor Goethe overtalte ham til å fortsette med å skrive skuespill. Han og Goethe grunnla Weimar-teateret som kom til å bli ett av Tysklands ledende teaterscener. Han ble i Weimar til han døde i 1805 av tuberkulose. I 1802 ble han adlet.

Siden 1934 bærer universitetet i Jena Schillers navn.

## Verker
### Drama
* *Die Räuber*, 1781 – norsk oversettelse ved Jens Bjørneboe 1967: *Morderne*
* *Kabale und Liebe*, 1783
* *Die Verschwörung des Fiesco zu Genua*, 1784
* *Don Karlos*, 1787/88 – norsk oversettelse ved Gunnar Reiss-Andersen
* *Wallenstein* – trilogi, 1799
* *Maria Stuart*, 1800 – norsk oversettelse 1899
* *Die Jungfrau von Orléans*, 1801 – norsk oversettelse 1945: *Jomfruen fra Orleans*
* *Turandot* (etter Carlo Gozzi), 1801
* *Die Braut von Messina*, 1803
* *Der Neffe als Onkel*, komedie (etter Louis-Benoît Picard), 1803
* *Der Parasit oder Die Kunst, sein Glück zu machen*, komedie (etter Picard), 1803
* *Wilhelm Tell*, 1803/04 – norsk oversettelse ved Matias Skar 1872: *Vilhelm Tell*
* *Demetrius*, ufullendt, 1805

### Mindre verk
* *Hektors Abschied* (*Hektorlied*), 1781
* *Die Schaubühne als eine moralische Anstalt betrachtet*, 1784
* *Der Verbrecher aus verlorener Ehre*, 1786
* *Der Geisterseher*, fragment

### Dikt
* *[[Ode an die Freude|Ode til gleden]]*, 1786
* *Resignation *, 1786
* *Die Teilung der Erde*, 1795
* *Der Handschuh*, 1797
* *Der Taucher*, 1797
* *Das verschleierte Bild zu Sais*
* *Die Kraniche des Ibykus*, 1797
* *Ritter Toggenburg*, 1797
* *Der Ring des Polykrates*, 1798
* *Der Kampf mit dem Drachen*, 1798
* *Die Bürgschaft*, 1798
* *Das Lied von der Glocke*, 1799
* *[[Nänie]]*, 1800
* *Der Antritt des neuen Jahrhunderts*, 1800
* *Das Siegesfest*, 1803
* *Die Huldigung der Künste*, 1804

### Filosofiske skrifter
* *Über den Grund des Vergnügens an tragischen Gegenständen*, 1792
* *Augustenburger Briefe*, 1793
* *Über Anmut und Würde*, 1793
* *Kallias-Briefe*, 1793
* *Kallias oder Über die Schönheit*
* *Die Horen*, 1795
* *Briefe über die ästhetische Erziehung des Menschen*, 1795 – norsk oversettelse 1969: *Om menneskets estetiske oppdragelse*
* *Über naive und sentimentalische Dichtung*, 1795
* *Kleinere prosaische Schriften*, 1801

### Historiske verk
* *Geschichte des Abfalls der Vereinigten Niederlande von der spanischen Regierung*, 1788
* *Was heißt und zu welchem Ende studiert man Universalgeschichte?*, 1790
* *Geschichte des Dreißigjähriger Krieg*, 1790

### Skrifter
* *Anthologie*, 1792
* ''Musen-Almanach'',1796-1800

### Gjendiktning
* Evripides: *Iphigenie in Aulis*
* Euripides: *Scenen aus den Die Phoinikerinnen*
* Jean Racine: *Phaidra*
* Shakespeare: *Macbeth *, 1800

## Referanser


## Litteratur
* Friedrich Schiller: *Eine Dokumentation in Bildern*, Schiller Nationalmuseum Marbach a. N.(1979 Lizenzausgabe Insel-Verlag)

## Eksterne lenker
* 
* 
* 
*  https://web.archive.org/web/20030605080106/http://www.xlibris.de/Autoren/Schiller/ScBio/ScBio01.htm
*  http://www.dla-marbach.de  (Schiller-Nationalmuseum und Deutsches Literaturarchiv)
*  http://www.friedrich-von-schiller.de/ (Schiller gewidmete Homepage)
*  http://www.adel-genealogie.de/Schiller/is_toc.htm Schillers Vorfahren
*  http://www.kabale-und-liebe.de/ (Informationen zum Drama nebst Volltext)